tomron87/hebrew-wikipedia-sentences-corpus huggingface dataset:
צורן הוא חומר הנפוץ ביותר בתעשיית המיקרואלקטרוניקה ובייצור מעגלים משולבים לצריכה המונית בעולם המודרני.
יכולת המיזעור, זמינות של חומרי ייצור איכותיים וזולים, והיכולת לשלב טכנולוגיות רבות על מצע יחיד הופכים את הצורן לחומר אטרקטיבי למגוון רחב של יישומי MEMS.
לצורן יתרונות רבים בגלל תכונות החומר.
לצורן הבנוי מגביש יחיד ישנן תכונות מכניות של גמישות, לפי חוק הוק וכמעט שאין לו היסטרזיס ולכן גם הוא אינו מפזר חום ובעל אמינות גבוהה מבחינת עייפות החומר לפעולה של מיליארד או טריליון מחזורים ללא שבירה.
הדרך הנפוצה ביותר ליצירת התקני MEMS על ידי שימוש בצורן היא על ידי ריבוץ של שכבות חומר כאשר התבניות לייצור השכבות נעשות באמצעות פוטוליתוגרפיה ואחר כך איכול ליצירת הרכיבים הרצויים.
פולימרים ניתנים לייצור בכמויות גדולות עם מגוון רחב של תכונות חומר להבדיל מצורן גבישי שהוא יחסית מסובך ויקר.
התקני MEMS המיוצרים על ידי שימוש בפולימרים משתמשים דפיסת הזרקה, הבלטה או סטריאוליתוגרפיה אשר מתאימים במיוחד לייצור מיקרופלואידיקה.
מתכות משמשות ליצירת אלמנטים רבים ב-MEMS.
אף על פי שלמתכות אין את היתרונות מבחינת התכונות המכניות שיש לצורן, כאשר נעשה שימוש בהם תוך התחשבות במגבלותיהם, מתכות יכולות להיות אמינות מאוד.
מתכות שימושיות הן זהב, ניקל, אלומיניום, כרום, טיטניום, טונגסטן, פלטינה וכסף.
מדפסת הזרקת דיו אשר כוללת התקנים פיאזואלקטריים או תרמיים.
מד תאוצה ברכבים חדשנים למגוון יישומים וביניהם חיישנים לכריות אוויר וחיישני תאונות.
גירוסקופ – מד תאוצה זוויתית.
מיתוג אופטי טכנולוגיה המשמשת בתקשורת, תקשורת נתונים בשכבה הפיזית של מודל ה-OSI לניתוב והסטה אופטיים של אלומות בנתבים אופטיים.
Bio-MEMS או ביו שבבים יישומים בביו רפואה, ביוטכנולוגיה, רפואה ובריאות.
טכנולוגיית מעבדה על שבב, ביוסנסור.
צגי IMOD טכנולוגיה המשמשת ליישומים באלקטרוניקה בידורית כמו צגים להתקנים ניידים.
אחד מאבני הבניין הבסיסיים בתהליכי הייצור ב-MEMS היא היכולת לרבץ שכבות דקות של חומר בעובי הנע מכמה ננומטרים ספורים ועד ל־100 מיקרומטר.
שיטת הריבוץ הנפוצות הן ציפוי אלקטרוליטי , ריבוץ מותז , ריבוץ אדים פיזי וריבוץ אדים כימי .
MOEMS - התקנים הכוללים בתוכם גם רכיבים אופטיים ופוטוניים כמו סיבים אופטיים, לייזרים, מראות לניתוב אור ליישומי מיתוג אופטי בתקשורת אופטית, מצלמות וגלאים אופטיים.
לדוגמה, כמוסה של חברת גיוון אימג'ינג המכילה מצלמה ומערכת שידור המאבחנת מחלות במעיים.
Bio-MEMS - מערכות MEMS ביולוגיות שכוללות בתוכן מרכיבים המסוגלים לטפל, לנטר רקמות ביולוגיות, לעורר נוירונים; מיקרו ביו-חיישנים ביולוגיים המסוגלים לזהות מולקולה ביולוגית מסוימת ולמדוד ריכוז של חומר מסוים במערכת ביולוגית, כגון התקן תת-עורי מבוסס MEMS למדידת רמות הסוכר בדם אצל חולי סוכרת.
MDNA (משחק מילים שרומז לראשי התיבות MDMA – בעברית: אקסטזי) הוא אלבום האולפן ה-12 של הזמרת מדונה, אשר יצא ב-26 במרץ 2012. אלבום זה הוא האלבום הראשון של מדונה שלא יצא על ידי וורנר מיוזיק גרופ, חברת התקליטים בה הייתה חתומה מאז 1982.
בדצמבר 2010 פרסמה מדונה הודעה בעמוד הפייסבוק הרשמי שלה, בה כתבה: .
ב-4 ביולי, מנהלה האישי של מדונה, גיא עוזרי, הודיע כי מדונה התחילה לעבוד באולפן על הקלטות אלבום האולפן ה-12 שלה.
ב-15 בדצמבר 2011 הודיעה מדונה שהאלבום החדש יצא לאור באביב 2012, ושיהיה זה האלבום הראשון אותו היא מוציאה במסגרת חוזה התקליטים החדש שלה, עליו חתמה ב-2007. בחוזה מוסכם כי מדונה וחברת לייב ניישן יצרו שלושה אלבומים תחת אינטרסקופ רקורדס, אשר תשווק ותפיץ את האלבום.
זמר קצר לאחר מכן נטען ב-NME שהסינגל הראשון מהאלבום יקרא "" והוא יצא לאור בינואר 2012, מה שהתגלה כקרוב מאוד לאמת (הסינגל יצא בתחילת פברואר ונקרא ).
בסקר סוף 2011 של בילבורד, קבעו קוראי המגזין כי האלבום החדש של מדונה הוא המצופה ביותר מבין האלבומים שיצאו ב-2012.
עטיפת האלבום דורגה במקום ה-11 ברשימת "50 עטיפות אלבומי הפופ הטובים ביותר ב-5 השנים האחרונות" שנערך על ידי מגזין Complex.
"" - הסינגל הראשון מהאלבום, יצא ב-3 בפברואר 2012. בשיר מתארחות הזמרות ניקי מינאז' ומיה.
הקליפ לסינגל יצא באותו היום, לאחר שיום לפני כן הוצגה דקה מתוכו במהלך פרק של אמריקן איידול.
ב-8 בנובמבר 2011 דלפו שתי גרסאות דמו חלקיות לרשת.
"Masterpiece" - הסינגל השלישי מהאלבום, יצא ב-2 באפריל 2012. השיר הגיע למקום הראשון ברוסיה, וזכה בפרס גלובוס הזהב בקטגוריית "השיר המקורי הטוב ביותר".
"Girl Gone Wild" - הסינגל השני שוחרר מהאלבום, ב-2 במרץ 2012. במצעד המועדונים של בילבורד השיר הגיע למקום הראשון, והקליפ שלו קיבל כ-38 מיליון צפיות באתר YouTube.
"Turn Up the Radio" - יצא לאור ב-5 באוגוסט 2012 כסינגל השלישי והאחרון מהאלבום.
קליפ השיר צולם ב-18–19 ביוני 2012. השיר הפך לשיר ה-3 מהאלבום לכבוש את מצעד המועדונים.
במשחק הסופרבול 2012, הופיעה מדונה עם מחרוזת מלהיטיה והסינגל הראשון שלה מהאלבום, הנקרא: "".
במהלך ההופעה השתתפו הצמד למפאו, הזמר סי-לו גרין והזמרות מיה וניקי מינאז', שמשתתפות גם בקליפ של , במהלך ההופעה נרשמה שערורייה, כשהראפרית מיה הפנתה אצבע משולשת למצלמה.
הרשת המשדרת הביעה התנצלות וייתכן כי הזמרת תיקנס כעונש.
ב-7 בפברואר, יומיים לאחר הופעתה הראשונה של מדונה באירוע הסופרבול, הודיע המפיק שוקי וייס באופן רשמי על הופעה של מדונה בישראל, כשנתיים וחצי לאחר שהופיעה בגני התערוכה.
ההופעה התרחשה ב-31 במאי 2012, באצטדיון רמת גן.
ההופעה בישראל פתחה את סיבוב ההופעות הבינלאומי של הזמרת.
תאריך ההופעה המקורי תוכנן להיות יום שלישי ה-29 במאי, ואילו תוכננה הופעה נוספת גם ב-31 במאי, למרות זאת, כחודש לפני המופע בוטלה ההופעה המתוכננת הראשונה בשל אילוצי לוחות זמנים ובעיות טכניות.
סיבוב ההופעות נחל הצלחה עצומה בכך שהפך לסיבוב ההופעות השני המרוויח ביותר בהיסטוריה של אמן סולו ושל זמרת עם כ-305 מיליון הכנסות ו-2.2 מיליון צופים, כאשר הראשון הוא סיבובה הקודם "Sticky & Sweet Tour" עם 408 מיליון הכנסות ו-3.5 מיליון צופים.
האלבום זכה להצלחה חסרת תקדים במצעדים, והיה למקום הראשון ב-20 מצעדים.
נכון לשנת 2012 האלבום מכר ברחבי העולם כיותר מ-1.8 מיליון עותקים.
האלבום קיבל ביקורות טובות מהמעריצים ומהמבקרים כאשר קיבל 4.5 כוכבים באתר "AllMusic", ו-4 כוכבים במגזין המוזיקה, "Q".
במצעד הבילבורד בארצות הברית היה למקום הראשון לאחר שמכר כ-359,000 בשבוע לצאתו, והפך לאלבומה עם המכירות הגבוהות ביותר בשבועו לצאתו מאז האלבום Music, שמכר כ-420,000 עותקים בשבוע לצאתו.
מקוםתאריםמכירותאוסטרליה (ARIA)זהב35,000אוסטריה (IFPI Austria)זהב10,000ברזיל (Pro-Música Brasil)פלטינה 2×80,000קולומביה (ASINCOL)פלטינה 2×20,000דנמרק (IFPI Denmark)זהב10,000פינלנד (Musiikkituottajat)זהב10,908צרפת (SNEP)פלטינה100,000הונגריה (MAHASZ)פלטינה6,000הודו (IMI)זהב4,000איטליה (FIMI)פלטינה60,000יפן (RIAJ)זהב100,000מקסיקו (AMPROFON)זהב30,000פולין (ZPAV)פלטינה20,000פורטוגל (AFP)זהב10,000רוסיה (NFPF)פלטינה 7×70,000דרום קוריאה (Gaon)2,770ספרד (PROMUSICAE)זהב20,000שוודיה (GLF)זהב20,000טורקיה (Mü-Yap)30,000בריטניה (BPI)זהב134,803ארצות הברית (RIAA)זהב539,000סיכוםבכל העולם2,000,000
תוכנית משולבת MD-PhD היא מסלול לימודים המוצע בפקולטות לרפואה, אשר בסיומו מוסמכים בוגריו כדוקטור לרפואה (MD) ובנוסף כדוקטור לפילוסופיה (PhD).
מסלול MD-PhD מוצע כיום בכל בתי הספר לרפואה בישראל.
למסלול מתקבלים סטודנטים מצטיינים הנמצאים בדרך כלל בסוף השנה השלישית של לימודי הרפואה, לקראת סוף התואר הראשון.
סטודנטים הלומדים בתוכנית המשולבת נהנים מפטור מלא משכר הלימוד, בנוסף למלגת קיום.
הדבר מוריד מהעול הכלכלי של לימודי הרפואה הממושכים על הסטודנטים.
בנוסף, בוגרי המסלול בדרך כלל מועדפים בקבלה להתמחויות המבוקשות בבתי חולים.
מרבית בוגרי המסלול משתלבים באקדמיה בתפקידי הוראה ומחקר.
אורכו של המסלול בדרך כלל 10 שנים לפי החלוקה הבאה:
שנים 1-3: השלמת תואר ראשון (BSc) במדעי הרפואה.
שנים 4-6: השלמת תואר דוקטור לפילוסופיה (PhD), בדרך כלל בתחום הקשור למדעי הטבע או לאפידמיולוגיה.
שנים 7-9: השלמת שלב הלימודים הקליניים בבית הספר לרפואה.
שנה 10: שנת סטאז' בבית חולים, שבסיומה קבלת תואר דוקטור לרפואה (MD).
MEAN הוא מקבץ תוכנות (Software stack) חינמי ובקוד פתוח שכתוב בשפת התכנות JavaScript, ונועד לבניית אתרי אינטרנט דינאמיים ויישומי רשת.
הרכיבים עליהם בנוי מקבץ התוכנות MEAN הם:
MongoDB, מסד נתונים מסוג NoSQL.
Express.js, ספרייה נפוצה להקמה וניהול שרתי אינטרנט בסביבת Node, מוכר בהיותו קל לניהול תקשורת בפרוטוקול HTTP, HTTPS.
Angular - תשתית MVC מבוססת JavaScript ליישומי אינטרנט.
לעיתים מדובר על תשתית תוכנה מקבילה, כמו React (MERN) או Vue (MEVN).
Node.js - הרכיב המרכזי ש"עוטף" את קודמיו: סביבת הרצה אסינכרונית לקוד JavaScript בצד שרת, שבלעדיה גם תשתית צד הלקוח וגם תשתית צד השרת לא יכולות לרוץ.
ניסוי ה-MEIDEX הוא אחד מהניסויים הישראליים שבוצעו במעבורת החלל "קולומביה" במשימת STS-107 בשנת 2003.
המטרה העיקרית של ניסוי זה הייתה לחקור כיצד ענני אבק וסופות אבק משפיעים על האטמוספירה ועל התחממות כדור הארץ.
חקירה זו בוצעה באמצעות שימוש בחיישנים שהופעלו מרחוק, על ידי אסטרונאוטים על סיפון מעבורת הקולומביה, וכן באמצעות ביצוע תצפיות על פני הים ועל שטח מדברי.
החיישנים והתצפיות אפשרות לבחון את רצף המרחב-זמן ואת התכונות הפיזיקליות של האבק המדברי המצוי באטמוספירה שמעל צפון אפריקה, המזרח התיכון והאזורים במדבר סהרה אשר משתרעים על האוקיינוס האטלנטי.
מטרה נוספת של הניסוי הייתה לבדוק את השפעת הברקים על האטמוספירה העליונה.
ברקים חזקים פולטים גלים אלקטרומגנטיים המייצרים צורות בעלות הילה אדומה מעל לברקים.
ההילה האדומה הזאת מכונה שדוני ברקים (או לחלופין "פיות").
התופעה של ה"שדונים" מתקיימת במשך כאלפית השנייה.
במסגרת הניסוי, נערכו תצפיות על תופעה זו.
MDNA World Tour הוא אלבום ההופעה הרביעי של הזמרת-יוצרת האמריקאית מדונה.
האלבום יצא לאור ב-6 בספטמבר 2013, על ידי חברת התקליטים אינטרסקופ רקורדס.
אלבום ההופעה נתמך על גבי האלבום MDNA שיצא לפני כן.
אלבום ההופעה הגיע למקום הרביעי במצעד האלבומים של ישראל.
מקוםתאריםמכירותאלבוםבריטניה (BPI)23,220פורטוגל (AFP)זהב10,000וידאוברזיל (Pro-Música Brasil)פלטינה 3×90,000פולין (ZPAV)זהב5,000פורטוגל (AFP)פלטינה8,000קנדה (Music Canada)פלטינה10,000
אזורתאריך יציאהפורמטמקוראוסטרליה6 בספטמבר 2013DVD • בלו-ריי • תקליטור כפול • DVD+תקליטור כפולגרמניהצרפת9 בספטמבר 2013הממלכה המאוחדתארצות הברית10 בספטמבר 2013DVD • בלו-ריי • הורדה דיגיטלית • CD-Rמקסיקו13 בספטמבר 2013DVD • בלו-ריי • DVD+תקליטור כפול • הורדה דיגיטליתברזיל25 בספטמבר 2013
שירי רבר פריאנט (נולדה ב-1981), ידועה בשם הבמה MC שירי, היא ראפרית ישראלית.
רבר פריאנט החלה את הקריירה המוזיקלית שלה בשנת 2000, כאשר השתתפה באלבום האוסף של מאד מאן "מיקרופון למקסימום", בשירים "חלום חיי" עם בזוקה ובשיר "מיקרופון למקסימום".
ב-2001 השתתפה באלבום השני, "מיקרופון למקסימום 2" בשיר "מי הדיווה" עם שורטי.
באותה שנה התארחה באלבום הזהב של מוקי "שמע ישראל", בשיר "תן לפה ת'מיקרופון".
ב-2003 התארחה באלבום הזהב של להקת הדג נחש "לזוז", בשיר "לזוז".
באותה התקופה, שיתפה פעולה עם אמנים שונים, כמו שורטי, סאבלימינל, כלא שש ונוספים.
ב-2005 הוציאה את אלבום הבכורה שלה, "נסיכת המיקרופון" תחת חסותה של חברות הד ארצי ולבנטיני.
באותה השנה, התארחה באלבומם של הדג נחש "חומר מקומי", בשיר "שביתה".
ב-2006 התארחה באלבומם של להקת טיפקס, "רדיו/מוזיקה/עברית", בשיר "עוכר שמחה".
ב-2017, לאחר למעלה מעשור של חוסר פעילות, התארחה בשירו של גיא מר, "עשר שנים".
החל משנת 2018, החלה להתקרב ליהדות בעקבות בעלה, והיא שומרת מצוות, חובשת כיסוי ראש ועובדת ככתבת באתר ומנהלת סושיאל מדיה בארגון הקירוב הידברות.
MEAI הוא סם פסיכדלי, חלק מסדרת תחליפי אלכוהול אשר יצאו אל השוק לקראת סוף העשור השני של המאה ה-21, במסגרת המאמצים בהובלתו של הפסיכופרמקולוג הבריטי דייוויד נאט rippling to the rest of Europe למציאת חלופות רעילות פחות לאלכוהול.
במסגרת "עיתונות גונזו", פרסם העיתונאי מייקל סלזק מאמר בכתב עת המדעי הבריטי New Scientist שבו דיווח על התנסותו האישית עםMEAI.
נכון לעכשיו, MEAI נמצא בעיצומן של הכנות לקראת רישומו ב-FDA על ידי חברת Clearmind Medicine Inc (CSE:CMND), אשר טוענת לבעלות על זכות הקניין הרוחני של החומר.
MEAI (5-מתוקסי-2-אמינו-אינדן או 5-MeO-AI או שפרון) שייך למשפחת המולקלות האינדניות (indane).
בעבר הוא שימש כסם לשעות הפנאי וכאמצעי למניעת שתייה מופרזת.
המבנה המולקולרי של החומר צוין לראשונה באופן מרומז במסגרת תרשים של מבנה מרקוש אשר הופיע בפטנט משנת 1998. לאחר מכן הוא תואר באופן מפורש ופרמקולוגי במחקר שעבר ביקורת עמיתים שפורסם על ידי דייוויד נאט ואחרים בשנת 2017. בפברואר 2018 פורסם מחקר אשר תיאר בפירוט את ההשפעות הפרמקוקינטיות והפרמקודינמיות של MEAI.
ב-2019 החומר נבדק במסגרת מחקר נוסף אשר עבר ביקורת עמיתים.
בשנת 2018 החלה חברה אמריקאית לשווק משקה מבוסס MEAI בשם "Pace".
ככל הידוע, משפחת המולקלות האמינו-אינדניות (aminoindane) תוארה לראשונה בשנת 1980.
במרץ 2022 דווח על תוצאות חיוביות של ניסוי בו משתמשי MEAI הפחיתו את תלותם בצריכת אלכוהול.
MDN Web Docs, בעבר Mozilla Developer Network, הוא מאגר תיעוד ומשאב למידה עבור מפתחי אתרים.
הוקם על ידי מוזילה בשנת 2005 כמקום מאוחד לתיעוד על תקני אינטרנט פתוחים, פרויקטים של מוזילה עצמה ומדריכי מפתחים.
התוכן של MDN Web Docs מתוחזק על ידי Mozilla, עובדי גוגל ומתנדבים (קהילת מפתחים וכותבים טכניים).
הוא מכיל גם תוכן שנתרם על ידי מיקרוסופט, גוגל וסמסונג, שבשנת 2017 הודיעו שהם יסגרו את פרויקטי התיעוד שלהם ויעבירו את כל התיעוד שלהם ל-MDN Web Docs.
בשנת 2005, תאגיד Mozilla התחיל את הפרויקט תחת השם Mozilla Developer Center.
תאגיד מוזילה עדיין מממן שרתים ומעסיק צוות עובדים על הפרויקטים.
התוכן הראשוני לאתר סופק על ידי DevEdge, עבורו קיבלה קרן מוזילה רישיון על ידי AOL.
האתר מכיל כעת שילוב של תכנים שהועברו מ-DevEdge ו-mozilla.org, כמו גם תוכן מקורי ועדכני יותר.
ב-3 באוקטובר 2016, דפדפן Brave הוסיף את Mozilla Developer Network כאחת מאפשרויות ברירת המחדל של מנועי החיפוש שלו.
בשנת 2017, MDN Web Docs הפך לתיעוד המאוחד של טכנולוגיית האינטרנט עבור גוגל, סמסונג, מיקרוסופט ומוזילה.
מיקרוסופט החלה להפנות דפים מ-MSDN ל-MDN.
בשנת 2019, מוזילה החלה בבדיקת בטא של אתר קורא חדש עבור MDN Web Docs שנכתב ב-React (במקום jQuery ; חלק מהפונקציונליות של jQuery הוחלפה בספריית Cheerio).
האתר החדש הושק ב-14 בדצמבר 2020. מאז 14 בדצמבר 2020, כל התוכן הניתן לעריכה מאוחסן במאגר git המתארח ב-GitHub, שבו התורמים פותחים בקשות לשינויים ודנים בשינויים.
ב-25 בינואר 2021, הושק ארגון Open Web Docs (OWD) כישות פיסקלית ללא מטרות רווח לאיסוף כספים לפיתוח MDN.
נכון למרץ 2022, התורמים הפיננסיים המובילים של OWD הם Microsoft, Google, Facebook, Coil ו-Igalia.
עמותת MEET (Middle East Entrepreneurs of Tomorrow) היא ארגון ללא מטרות רווח ותוכנית העשרה שהוקמה במטרה ליצור רשת פעילה של מנהיגים צעירים, פלסטינים וישראלים, החולקים שפה מקצועית משותפת ונכונות לשיתוף פעולה באמצעות שילוב כוחות טכנולוגיים, מקצועיים ועסקיים.
התוכנית פועלת בשיתוף עם המכון הטכנולוגי של מסצ'וסטס והאוניברסיטה העברית בירושלים.
ברשם העמותות שם העמותה הוא "מפגש - חינוך וטכנולוגיה למען המזרח התיכון".
נכון ל-2022 יש למעלה מ-500 בוגרים שסיימו את התוכנית בהצלחה.
לתוכנית מצטרפים תלמידים בני 15 שנמצאים בחטיבת הביניים.
את המיונים לתוכנית מתחילים התלמידים בכיתה ט' בעוד שהתוכנית עצמה מתחילה בקיץ שלפני כיתה י' בו נערך מחנה בן שלושה שבועות.
התוכנית נמשכת כשלוש שנים ולאורכה נערכים שלושה מחנות קיץ בנוסף למפגשים שבועיים לאורך שנת הלימודים.
מרבית המדריכים בתוכנית הם בוגרי אוניברסיטת MIT שמגיעים מארצות הברית למען התוכנית.
כל התכנים בתוכנית מועברים באנגלית ועוסקים בלימוד מדעי המחשב, יזמות ופעילויות הכרות והבנה בין המשתתפים.
העמותה ממומנת באופן מלא על ידי תרומות, בין התורמים הגדולים נמצאים הסוכנות האמריקנית לפיתוח בין-לאומי ותאגידים שונים מישראל והעולם.
דורות הלנה דה סוזה אלבס אשר ידועה בשם הבמה MC Pipokinha היא זמרת-יוצרת ורקדנית ברזילאית.
התפרסמה בעיקר בעקבות מעשים מיניים שבוצעו בהופעותיה על ידיה ועל ידי מעריציה.
על פי ריאיון שקיימה ב-G1 , הלנה אלבס נולדה בעיירה Forquilhinha , גדלה ב-Capivari de Baixo , בדרום סנטה קטרינה שבברזיל, כבת מאומצת למשפחה מורמונית.
בעוד על פי מקורות אחרים היא נולדה בעיירה Tubarão , גם היא בסנטה קטרינה.
בשנת 2019 עברה אלבס אל העיר סאו פאולו, שם נאלצה לישון בבתים של מכרים או בברים ובחנויות טבק.
בתקופה זו הכירה אנשים העוסקים בביילה פאנק, והוזמנה לשמש כרקדנית בקליפים של שירי ביילה פאנק.
היא הוזמנה להשתתף גם בסדרת סרטוני יוטיוב הסוקרים את החיים בשכונות העוני בברזיל, שם התבלטה על ידי כך שיצרה לעצמה דמות של נערה מפתה הדומה לאלו מתוכניות הקומדיה.
בשנת 2020, החלה אלבס את הקריירה המוזיקלית שלה וצברה פופולריות עם פרסום שירים בעלי כוריאוגרפיה ומילים חושפניות, תוך שהיא מכנה את עצמה Rainha da Putaria (בעברית: מלכת הזונות).
באוגוסט 2021 היא הוציאה יחד עם MC Nerak, את השיר "Índio".
השיר הוסר בסופו של דבר מרשתות הסטרימינג בנובמבר של אותה שנה, בעקבות תלונה של הראפר הברזילאי Kaê Guajajara , אשר גינה את מילות השיר, אשר לדבריו עושות שימוש פסול בסטריאוטיפים המיוחסים לתרבות הילידים.
הראפר ביקר גם את העובדה שבוידאו-קליפ של השיר נראים מספר שחקנים לובשים כיסויי חלציים, כיסויי ראש ומכנסיים עשויים נוצות ועלים, כמו גם מצנפות ושמלות שאינן קשורות לתרבות הילידית הברזילאית שאותה הם מתיימרים להציג.
באותו חודש יצא השיר "Bota na Pipokinha" אשר צבר מעל ל-30 מיליון צפיות ביוטיוב, מעל ל-20 מיליון השמעות בספוטיפיי, ונכנס למקום ה-48 במצעד ספוטיפיי ברזיל.
בשנת 2022 היא חתמה על חוזה עם חברת Novo Império, וכיום היא מנוהלת על ידי וגנר מגאלהאס.
היא פרסמה עוד מספר סינגלים אשר צברו מיליוני צפיות ביוטיוב, ובנובמבר של אותה שנה זכתה בפרס Prêmio Sobre Funk בקטגוריית הזמר הטוב ביותר.
במרץ 2023 הוציאה לאור את הסינגל Noite Fria בהשתתפות MC IG.
הסינגל צבר מעל 20 מיליון השמעות בספוטיפיי ומעל 20 מיליון צפיות ביוטיוב.
ההופעות של אלבס ידועים בסצנות של אלימות מינית בהסכמה, במהלכם הרקדנים תופסים מעריצים שרוצים להשתתף, זורקים אותם מעלה ומטה, תוך כדי הכאתם.
הזמרת נוהגת לעיתים להניח כתר על ראשה תוך שהיא מכנה עצמה "מלכת הזונות".
ב-12 בינואר 2023, אחד מאותם משתתפים איבד את הכרתו לאחר שהופל מהבמה בעקבות בעיטה שספג מאחד הרקדנים.
באותו חודש, הופץ ברשתות החברתיות סרטון בו נראה כי הזמרת חווה תקיפה מינית באמצע הופעה, כשכמה גברים ניסו להפשיט ממנה את התחתונים לאחר שירדה אל הקהל.
אלבס אישרה לאחר מכן כי המעשים היו שלא בהסכמה אך ציינה כי לדעתה הטרדה מינית זה "הדבר הכי נורמלי שקיים", ושהדבר החשוב הוא שהאישה תדע להגן על עצמה.
עוד הוסיפה כי "מי שלא יודעת איך להתמודד עם הטרדות, אז שלא תלבש בגדים קצרים", וכי לה לא אכפת שהמעריצים יראו אותה עירומה או יגעו בה כל עוד יבקשו זאת בצורה מנומסת.
בעקבות האירוע הגיש חבר מועצת עיריית גורופי איוונילסון מריניו הגיש עתירה לבית המשפט בטענה כי יש למנוע כניסה של ילדים ובני נוער להופעותיה הבאה של הזמרת.
במרץ של אותה שנה, גרמה שוב לסערה תקשורתית לאחר שפורסם תיעוד של מעריצה אשר עלתה לבמה וביצעה בזמרת מין אוראלי בהסכמתה.
התיעוד הפך במהרה לוויראלי תוך שהיו רבים שהגנו על זכותה של הזמרת לעשות כרצונה בהופעותיה, ומנגד הושמעה ביקורת על כך שהמעריצים רצו לראות אותה מופיעה ושרה שירים, ולא לצפות בה מקיימת יחסי מין באוגוסט 2023 שוב עוררה סערה כאשר העלתה שני מעריצים לבמה לבצע מין אוראלי.
בספטמבר 2022 נחסם חשבון האינסטגרם של אלבס בגין פרסום תכנים פורנוגרפים.
במרץ 2023, פסק בית המשפט בסאו פאולו כי על אף שהזמרת משתמשת בגופה ובקונטציות מיניות בפלטפורמה, הדבר לא מהווה עילה לחסימה והטיל על חברת מטא קנס בשווי 50 אלף ריאל ברזילאי.
נכון לאפריל 2023 מונה חשבון האינסטגרם של אלבס מעל ל-3 מיליון עוקבים.
בתחילת 2023 התבטאה הזמרת בזלזול כלפי אנשי חינוך דרך חשבון האינסטגרם שלה.
היא כינתה אותם מובטלים ולעגה לגובה שכרם.
התבטאות זו גררה סדרת ביטולי הופעות של הזמרת, בין השאר באוניברסיטה הפדרלית של ריו גרנדה דו נורטה , ב-Cariacica , אספיריטו סאנטו, בלנאריו קמבוריו, סנטה קטרינה, Ribeirão Preto , סאו פאולו והמחוז הפדרלי של ברזיל.
מצוותה של אלבס נאמר בתגובה כי דבריה פורשו בצורה מעוותת וכי היא מאמינה בחשיבות אנשי החינוך ובצורך שלהם להשתכר שכר מכובד.
בפברואר 2023 הואשמה הזמרת בזואופיליה ובהתעללות בבעלי חיים בעקבות סרטון שפורסם בפלטפורמת OnlyFans בו היא נראית כשגור חתולים מוצץ את שדיה.
נציג המשטרה האזרחית של פרנה וחבר הפרלמנט הברזילאי מתאוס אראוג'ו ליולה, דרשו מהמשטרה הפדרלית ומהמשרד הציבורי הפדרלי לחקור את המקרה.
פלטפורמת OnlyFans פרסמו הודעה בה הם מודיעים כי תוכן מסוג זה מפר את כללי הפלטפורמה, ויש לאסור יוצרים המפרסמים תוכן שכזה.
לאמה המאמצת של אלבס יש שלושה ילדים משלושה גברים שונים.
לדברי אלבס, אמה המאמצת אפשרה להשמיע רק מוזיקה דתית בבית.
בני המשפחה נהגו להתפלל מספר פעמים ביום ולקרוא בספר מורמון.
אלבס טוענת כי היא מאמינה בדת וכי הקהילה המורמונית הייתה טובה כלפיה.
בשנת 2023 חשפה כי במהלך מגפת הקורונה הצטרפה לפלטפורמת מכירת תוכן למבוגרים, מהם הרוויחה מעל לחצי מיליון ריאל ברזילאי, מה שהעניק לה את האפשרות לממן טיפוליים פלסטיים ואת רכישת הבית הראשון שלה.
+שנהפרסקטגוריהתוצאהביבליוגרפיה2022Prêmio Sobre Funkהזמר הטוב ביותר
Bhd.) היא חברת תקשורת לווינית ממלזיה.
החברה הוקמה בשנת 1993 ומספקת שירותים ללקוחות בכ-150 מדינות.
בשנת 1993 ראש ממשלת מלזיה החליט לפתוח שוק התקשרות ליזמים פרטיים.
בהמשך של אותה שנה הוקמה חברה Binariang Sdn.
היא חתמה על חוזה עם יוז איירקראפט על אספקת לווייני תקשורת.
הפעלת הלוויינים שיפרה ביצועים של תקשורת טלפון והעברת מידע בין החלקים השונים של המדינה.
בשנת 1996 החלה לפעול רשת "Astro" של העברת שידורי טלוויזיה דרך לווייני החברה.
הלוויין הראשון שוגר בשנת 1996. ממרכז החלל הגיאני.
חוזה לייצור הלוויין כלל גם הקמת מרכז בקרה והדרכה לאנשי החברה לתפעול שותף של המערכת.
בשנת 2009 מסלול הלוויין שונה והוא עבר לשרת לקוחות באפריקה.
בהתאם לכך שמו שונה ל-AFRICASAT-1. הוא פעל עד לשנת 2013.
בהתאם לצורכי החברה שוגרו לוויינים נוספים ובסך הכול מספר שיגורים הגיע ל-6 לוויינים.
בנוסף לכך נחתם חוזה שימוש ביכולות של לוויין "Thaicom 4" של חברת תקשורת תאילנדית "Thaicom".לצורך כך הוכרז שם מסחרי MEASAT 5.
MG 34 (קיצור מגרמנית של Maschinengewehr 34, נהגה אֶם גֶה) הוא מקלע מתוצרת גרמניה הנאצית שהיה בשימוש נרחב במלחמת העולם השנייה.
המקלע MG 34 פותח על ידי חברת ריינמטאל (Rheinmetall-Borsig) לפי הזמנת הצבא הגרמני.
המטה הכללי של צבא גרמניה דרש לקבל מקלע רב שימושי – מקלע שיכול לשמש גם כנשק כיתתי (מקלע קל) וגם כנשק פלוגתי (מקלע בינוני).
המקלע MG 34 שפותח לפי הזמנה הוא מקלע אחיד הראשון בעולם.
המקלע נכנס לשימוש בצבא הגרמני בשנת 1934, מכאן שמו MG 34 (שתי האותיות הראשונות בשם הן קיצור של המילה "מקלע" בגרמנית – Maschinengewehr).
המקלע שימש את יחידות חיל רגלים של הוורמאכט בשנים 1934–1942, אז הוחלף במקלע חדיש יותר, ה-MG 42 בעקבות מחירו הגבוה.
המקלע הורכב גם על טנקים, שריוניות ונגמ"שים.
כן הייתה למקלע גרסת נ"מ (נגד מטוסים).
בנוסף לצבא הגרמני, סופק המקלע לבעלות הברית של גרמניה הנאצית (רומניה והונגריה).
מקלעי MG 34 נקנו על ידי שליחים של ההגנה בצ'כוסלובקיה לפני קום המדינה.
מקלע זה נכנס לשימוש סדיר בצה"ל תחת השם מגל"ד – מקור השם הוא בצירוף האותיות מ.ג.
(כמו בשם הגרמני – MG) עם ראשי התיבות ל"ד המציינים בגימטריה את המספר 34. המקלע היה בשימוש סדיר ביחידות חיל רגלים בצה"ל עד לסוף שנות ה-50 של המאה ה-20, אז הוחלף במקלע מאג.
מקלעי מגל"ד הועברו ליחידות הגנה מרחבית.
פקטור גדילה מכנו הוא הורמון חלבוני הדומה במבנה שלו ל-פקטור גדילה דמוי אינסולין 1 (IGF-1) וכן לאינסולין.
נוצר מאותו הגן של IGF-1. גורם לגדילת רקמת השריר ומזרז את ריפוי הרקמה במקרה שנגרם לה נזק.
מופרש בעיקר בעת פעילות גופנית או נזק לשרירים.
MGF משמש ספורטאים כחומר אנאבולי (מפתח גוף), ועל כן מופיע ברשימת הסמים האסורים בספורט לפי הסוכנות העולמית נגד סמים בספורט (WADA).
MGM-52 Lance (לאנס) הוא טיל קרקע-קרקע (טיל בליסטי טקטי) המונע בדלק נוזלי מתוצרת ארצות הברית.
הלאנס הוא טיל שנועד לפגוע במטרות אסטרטגיות בעורף האויב ולשם כך צויד בראש קרב גרעיני, בשלב מאוחר יותר פותחו ראשי קרב קונבנציונלים עבור הטיל ותוכנן להשתמש בו למתן סיוע ארטילרי לכוחות הקרקע.
בשנות ה-50 של המאה ה-20 המאוחרות של המאה העשרים, פרסם צבא ארצות הברית מכרז לבניית סדרה חדשה של טילים בליסטיים לטווחים שונים.
בנובמבר 1962 נבחרה חברת Ling-Temco-Vought לקבלן הראשי בפרויקט לבניית טיל בליסטי לטווח קצר של 50 ק"מ.
לטיל ניתן השם "לאנס" (Lance) וביוני 1963 הוא קיבל את הסימון הטקטי MGM-52. השיגור הראשון נערך ביוני 1965 והניסויים נמשכו עד 1966.
ב-1965 נעשו שינויים בטיל, הוכנס מנוע חזק יותר, הוגדלו המייצבים והגרר הופחת וכך גדל טווח הטיל ל-140 ק"מ.
הטיל החדש כונה MGM-52B והחליף את הגרסה הישנה.
השיגור הראשון של ה MGM-52B נערך במאי 1969 אך בעיות במנוע הרקטי של הטיל עיכבו את הניסויים בין 1967–1971 והלאנס לא היה מוכן לפריסה מבצעית עד מאי 1972. עד אז בוטלה התוכנית ליצור ראשי קרב ביולוגיים וכימיים וכל הטילים צוידו ברש"ק גרעיני (W70) בעוצמה של 1–100 קילוטון.
התצורה הסופית של הלאנס, לאחר סדרת הניסויים של הגרסה השנייה ושינויים בצורת המייצבים וזנב הטיל, כונתה MGM-52C.
בספטמבר 1973 נפרש באירופה גדוד הלאנס המבצעי הראשון.
סוללת לאנס הורכבה משתי יחידות שיגור על בסיס נגמ"שי M752 (טיל בודד על כל נגמ"ש) ו-2 נגמ"שי אספקה מסוג M688 (שני טילים בכל נגמ"ש), בסך הכל כללה כל סוללה 6 טילים.
הלאנס החל להחליף את טיל ה-MGM-29 Sergeant בשירות צבא ארצות הברית, הוא היה קל יותר לתפעול ולתחזוקה, זמן התגובה שלו היה קצר יותר ועמד על פחות מ-15 דקות ובזכות ממדיו הקטנים יכלה כל יחידה לשנע מספר גדול יותר של טילים.
ב-1976 חודש פיתוחו של רש"ק קונבנציונלי עבור הטיל ויוצר רש"ק מצרר שסימונו M251 שהכיל מספר רב של פצצונות מסוג M40. רש"ק המצרר נכנס לשירות בצבא ארצות הברית ב-1978 וטילי לאנס קונבנציונליים (עם ראשי קרב שונים) נמכרו למספר מדינות, רובן חברות נאט"ו.
ב-1977 פותחה גרסה חדשה לרש"ק הגרעיני W70 שהייתה בעצם פצצת נייטרון.
בתחילה בוטל הפרויקט מסיבות פוליטיות אך לבסוף נבנו מספר ראשי קרב החל מ-1981. למרות זאת לא נכנסה אף פצצת נייטרון לשימוש באחת מיחידות השדה של מערך הלאנס.
לאחר החתימה ב-1987 על האמנה לצמצום הגרעין החלה ארצות הברית להסיג את טילי הלאנס מאירופה, סיום המלחמה הקרה בתחילת שנות ה-90 של המאה ה-20 זירז את הוצאת הטילים מהשירות וב-1992 אוחסנו כל ראשי הקרב של טילי הלאנס בהמתנה להשמדתם.
את הלאנס החליף בצבא ארצות הברית טיל ה-MGM-140 ATACMS הקונבנציונלי.
לאחר מלחמת יום הכיפורים, הסכימו השלטונות האמריקאים לספק לצה"ל גדוד משגרים עם מספר מוגבל של רקטות, ללא ראשי קרב גרעיניים.
בשנת 1975 הוקם בחיל התותחנים, גדוד לאנס סדיר מספר 9275 – גדוד "המנפץ" שייעודו היה לפגוע במטרות אסטרטגיות של האויב (כמו טילי נ"מ) והגיע לטווח של 75 ק"מ, עם רש"ק נפיץ.
יחידת ה"מנפץ" הייתה בשירות מבצעי עד לתחילת שנות ה-90. מפקדו הראשון של הגדוד היה סא"ל זאב עמית ולאחריו מונה סא"ל יוסי רותם.
עם פירוק הגדוד בשנות ה-90, עברו רוב קציני מטה הגדוד לתפקידים במפח"ט 896.
MGMT (לשעבר The Management, באנגלית: ההנהלה) היא להקה אמריקאית אשר הוקמה בשנת 2002 במידלטאון, קונטיקט.
חברים בה הצמד בן גולדווסר ואנדרו ואן וינגרדן.
הלהקה שהחלה את דרכה כאשר חתמה חוזה אצל הלייבל העצמאי קנטורה מניו יורק ועם הפריצה שלה בשנת 2006 חתמה אצל חברת התקליטים קולומביה והלייבל רד אינק.
באלבומם השני "congratulations" הצטרפו ללהקה להקלטות האולפן ג'יימס ריצ'רדסון, מאט אסטי ווויל ברמן.
ואן וינגרדן וגולדווסר הקימו את הלהקה במהלך השנה הראשונה ללימודיהם באוניברסיטת וסלייאן שבקונטיקט.
בתקופה זו הם התנסו בנויז רוק ומוזיקה אלקטרונית.
שמה של הלהקה במקור נקרא The Management.
תחת השם הזה הם הוציאו שני אלבומי דמו: "We (Don't) Care" ו-"Climbing to New Lows".
אחרי שהוציאו את שני האלבומים גילו ששם הלהקה כבר היה בשימוש של להקה אחרת הם שינו את שמם ל-MGMT.
הם סיימו את לימודיהם ב-2005 והחלו להופיע מול קהל עם חומרים מאלבום ה-EP שלהם, "Time To Pretend" אותו הוציאו באותה שנה לחנויות ולחנות הרשת iTunes תחת הלייבל העצמאי קונטורה רקורדס.
בעקבות הצלחת האלבום הוא יצא מחדש חודשיים אחר כך גם בגרסת תקליט.
בסתיו 2006 הצטרפה הלהקה לחברת התקליטים קולומביה רקורדס.
ב-2007 הצמד החל בהקלטות לאלבום הבכורה שלהם, Oracular Spectacular, יחד עם המפיק המוזיקלי דייב פרידמן אשר עבד עם להקת הפלמינג ליפס.
האלבום יצא ב-2 באוקטובר 2007. כחלק מקידום האלבום הלהקה חיממה את להקת האינדי of Montreal בסיבוב הופעות בסתיו 2007 כלהקה בת חמישה חברים, הכוללת, מלבד ואן וינגרדן וגולדווסר, את מת'יו אסטי (גיטרה בס), ג'יימס ריצ'רדסון (תופים) והאנק סוליבאנט (גיטרה).
בנובמבר 2007 הופיעו לראשונה באירופה כאשר חיממו את הלהקה הבריטית הקאורטינרז בהופעה בלונדון, אנגליה.
במרץ 2008 הצטרף ויל ברמן בתור המתופף החדש ללהקה.
ג'יימס ריצ'רדסון עבר לנגן בגיטרה והאנק סוליבאנט כדי להופיע עם הלהקה שלו.
בשנת 2008 חיממה הלהקה את רדיוהד בהופעתם במנצ'סטר, אנגליה כחלק ממסע ההופעות העולמי של הלהקה.
עם פריצת האלבום הלהקה הופיעה גם עם M.I.A.
הם גם החלו להופיע בפסטיבלים בארצות הברית, אירופה ואוסטרליה.
על הרמיקס של הלהקה Justice שיר Electric Feel מתוך אלבום הבכורה זכתה הלהקה בפרס גראמי על הרמיקס הטוב ביותר ובפרס השיר ה"לא קלאסי".
כמו כן הלהקה זכתה במועמדות לגראמי על השיר Kids והייתה מועמדת לתגלית השנה.
השיר "Kids" מהאלבום נבחר לפסקול של משחק המחשב FIFA 2009 אשר שוחרר בספטמבר 2008.
בפרסי ה-NME הבריטי זכתה הלהקה בפרס תגלית השנה, באלבום השנה ובשיר השנה עם השיר "Time to Pretend".
השיר גם הופיע בתור השיר הפותח את סרט הקולנוע "21" ומופיע בפסקול הסרט.
ב-3 בספטמבר 2009 הופיעה הלהקה בישראל בביתן 1, בגני התערוכה בתל אביב כחלק ממסע ההופעות העולמי לאלבום הבכורה.
בתחילת 2009 החלו MGMT בכתיבה והקלטת אלבומם הבא.
האלבום הוקלט בשיתוף עם מאט אסטי, ג'יימס ריצ'רדסון, וויל ברמן שהיו שותפים לסבב ההופעות החיות של האלבום הראשון ועם פיטר קאמבר שגם עזר בהפקה המוזיקלית של האלבום.
האלבום יצא באופן רשמי ב-13 באפריל 2010 (אם כי הוצע להורדה באתר הלהקה כבר ב-20 במרץ).
במהלך העבודה על האלבום הודיע הצמד כי לא יוציא לאור סינגלים מהאלבום, משום שהאלבום נועד לשמש יצירה מושלמת, וכך הם מעדיפים שהוא יישמע.
הלהקה אף הודיעה כי לא יהיו להיטים באלבום, וזאת כדי למנוע מצב שבו מאזינים יורידו מהאינטרנט רק את השירים הטובים ביותר ולא ישמעו את האלבום במלואו, למרות זאת לבסוף יצא השיר "Flash Delirium" להורדה בחינם באתר הלהקה כסינגל מתוך האלבום.
את עטיפת האלבום עיצב האמן אנתוני אוסגנג.
הצמד הודיע כי חפץ להציע את כל האלבום להורדה בחינם, אולם הדבר נמנע מהם.
עם יציאתו נכנס האלבום היישר למקום השני במצעדי המכירות בארצות הברית ולמקום הרביעי בממלכה המאוחדת.
לאחר צאת האלבום הם החלו מסע הופעות בארצות הברית ואף התארחו בתוכניות "סאטרדיי נייט לייב" ובתוכניותיהם של דייוויד לטרמן וג'ימי פאלון.
הלהקה הייתה מועמדת לפרס אלבום השנה בתחרות ה-NME הבריטי.
ב-17 בספטמבר 2013 יצא האלבום השלישי של הלהקה, הנושא את שם הלהקה עצמה.
את האלבום החלו להקליט בפברואר 2012 עם המפיק המוזיקלי דייוויד פרידמן.
חודש לאחר תחילת ההקלטות כבר החלה הלהקה להופיע עם השיר "Alien Days" מהאלבום החדש כאשר הופיעה בבוגוטה, קולומביה.
כחצי שנה לפני צאת האלבום הוציאה הלהקה את הסינגל "Alien Days".
לאחר צאת האלבום הוציאה סינגל ווידאו קליפ לשיר "Optimizer".
ביולי 2014 הוציאה הלהקה את הסינגל והווידאו קליפ "Your Life is a Lie", הקליפ היה מועמד בתחרות ה-VMA של MTV בקטגוריית העריכה.
במהלך ראיון בשנת 2014 בפסטיבל falls שבאוסטרליה הצהירו חברי הלהקה על הפסקה קצרה.
ב-26 בדצמבר 2015 כתבה הלהקה בטוויטר כי הם מכריזים על חזרתם לפעילות ב-2016. חברי הלהקה המקוריים אנדרו ואן וינגרדן ובן גולדווסר החלו לעבוד על אלבומם החדש ללא שאר החברים שהיו שותפים לאלבומים הקודמים.
במאי 2017 שחררה הלהקה טיזר באינסטגרם לאלבום "Little Dark Age" עליו הם עבדו.
באוקטובר באותה שנה הם הוציאו לאור את הסינגל "Little Dark Age" מהאלבום שבדרך ובדצמבר שחרור את הסינגל השני, "When You Die".
בינואר 2018 הלהקה הוציאה לאור את הסינגל השלישי, "Hand It Over", וב-9 בפברואר 2018 יצא האלבום הרביעי של הלהקה.
אנדרו ואן וינגרדן - סולן, גיטרה, קלידים, גיטרת בס וכלי הקשה
בן גולדווסר - קולות ליווי, קלידים, גיטרה, כלי הקשה, מחשב
ג'יימס ריצ'רדסון - גיטרה, קלידים, קולות רקע, תופים
סימון אוקונר - גיטרה בס, קולות רקע
וויל ברמן - תופים, כלי הקשה, הרמוניקה, קולות רקע, תופים, גיטרה, בס
מאט אסטי - גיטרה בס, קולות רקע, גיטרה, פסנתר, כלי הקשה
האנק סוליוונט - גיטרה, קלידים
ה-MG 42 (קיצור מגרמנית של Maschinengewehr 42, Maschinengewehr - "מקלע" בגרמנית) הוא מקלע מתוצרת גרמניה.
מכונה גם "שפנדאו" על שם רובע שפנדאו בו יוצר.
ה-MG 42 הוא מקלע 7.92 מ"מ נפוץ שפותח על ידי גרמניה הנאצית ונכנס לשירות הוורמאכט בשנת 1942 והחליף את המקלע MG 34. הוא הוכיח עצמו רבות במלחמה כאמין, עמיד וקל לשימוש.
מאז שנות ה-30 של המאה ה-20, הציג הוורמאכט את ה-MG 34 שנחשב אחד מהמקלעים המודרניים הראשונים שמצויד בשינוי קנה מהיר, ולו עמידות גבוהה.
מאוחר יותר פותח דגם חדיש למקלע - ה-MG 42.
המקלע יכול היה לשאת דורגליים וחצובות כבדות בשביל נשק משוריין.
הנשק שימש אפילו את הלופטוואפה.
אך עם זאת, היו לו חסרונות, כמו רגישות לאבק, ויוקר הייצור שלו.
לאחר שנעשה במקלע שימוש נרחב ומוצלח בזמן מלחמת העולם השנייה (בעיקר בידי גרמניה הנאצית), פיתחה חברת ריינמטאל את ה-MG3; גרסה מודרנית של ה-MG 42 בסוף שנות ה-50. ה-MG3 נמצא עד היום בשירות כוחות הבונדסוור ודומה מאוד בעיצובו ל-MG 42 ההיסטורי.
MGM Grand לאס וגאס הוא מלון וקזינו הממוקם בסטריפ של לאס וגאס שבמדינת נבדה.
MGM Grand הוא המלון השלישי בגודלו בעולם.
בבניין המרכזי 30 קומות והוא בגובה של 89 מטרים.
במלון חמש בריכות שחייה, וכן נהרות ומפלים, המתפרסים על 26.7 דונם.
במלון מרכז כנסים על שטח של 35 דונם.
במלון 16 מסעדות, מועדוני לילה, חנויות וכן הקזינו הגדול ביותר במחוז קלארק, המשתרע על שטח של 15.93 דונם.
בצמוד למבנה הראשי ישנו מסך ענקי המקרין פרסומות למלון, ומבנים נוספים, בהם אף אולפני טלוויזיה.
המבנה המרכזי כולל כלוב אריות גדול, אחת האטרקציות הבולטות במבנה.
הכלוב השקוף פתוח 24 שעות ביממה ומספק בידור למבקרים ולמהמרים.
מעבר לכך, כולל המבנה מוטיבים מסרטי MGM.
בעת פתיחתו היה למלון הגדול בעולם.
כיום הוא השלישי בגודלו בעולם, עם 6,852 חדרים.
אחד מהמופעים הקבועים במלון הוא מופע קברט המוצג במועדון ייעודי במלון, המהווה סניף של מועדון קרייזי הורס בפריז.
MESUR (ראשי תיבות של: Mars Environmental SURvey) הייתה משימה של נאס"א לחקר מאדים כהכנה לנחיתה מאוישת עליו.
המשימה היחידה שהושלמה כחלק מהתוכנית היא MESUR Pathfinder.
בתוכנית MESUR תוכננו 16 משימות לפני השטח של מאדים שיהוו גם כן מערכת תקשורת על מאדים שתעבוד יחד עם המרס אובזרבר.
התוכנית הוצעה במקור על ידי מרכז המחקר איימס אבל כללה בסופו של דבר הצעות רבות של המעבדה להנעה סילונית.
התוכנית נחזתה כתוכנית זולה לחקר מאדים, סבילה יחסית לסיכונים, מפני שאובדן משימה אחת לא יפגע בתוכנית כולה שתכלול משימות זולות רבות.
המרס פאת'פיינדר תוכנן להיות "מוצא הדרך" (כפי שמעיד שמו) לשאר משימות MESUR שיבואו אחריו.
הנחיתות הסדירות של MESUR תוכננו להתחיל ב־1999 ולהסתיים ב־2003 עם נחיתתן של 16 משימות על מאדים שיפעלו במשך 10 שנים.
השיגורים יועדו להתחיל ב־1996. חלק מהמשימות תוכננו לשאת רוברים קטנים כדוגמת הסוג'ורנר של המרס פאת'פיינדר.
התוכנית כולה יועדה לעלות כמיליארד דולר עם הגבלה של 150 מיליון דולר לשנה החל מ־1994.
הרוברים והנחתות יועדו לשאת מגוון מכשירים מדעיים לבחינת האקלים, הגאולוגיה ועוד על פני מאדים.
התכנון היה שאחרי שיגור פאת'פיינדר ב־1996 ישוגרו ב־1999 4 גשושיות על גבי משגר אחד.
בחלון השיגור שאחריו, ב־2001, ישוגרו ארבע גשושיות נוספות על משגר אחד וב־2003 ישוגרו 8 גשושיות על גבי שני משגרים.
בעקבות כישלון משימת מארס אובזרבר נגנזה התוכנית ומשימת מארס פאת'פיינדר הפכה לחלק מתוכנית דיסקברי.
ה־MESUR Pathfinder שוגר ב־4 בדצמבר 1996 על גבי משגר דלתא 2. שבעה חודשים לאחר מכן, ב־4 ביולי 1997 נחתה החללית על מאדים.
הנחתת נפרשה על מאדים ושחררה רובר קטן, הסוג'ורנר.
הנחתת והרובר ביצעו מגוון רחב של בדיקות מדעיות על פני מאדים עד לאובדן הקשר לאחר כשלושה חודשים.
במקור הוערך שהמשימה תשרוד עד כחודש.
MERS-CoV (שם מלא: Middle East Respiratory Syndrome Coronavirus; הזן מכונה גם EMC/2012) הוא נגיף RNA חד-גדילי חיובי, מתת-משפחת נגיפי קורונה הגורם ל-MERS (תסמונת נשימתית מזרח-תיכונית).
על הנגיף דווח לראשונה בספטמבר 2012 ב-ProMED-mail, על ידי הווירולוג המצרי עלי מוחמד זאכי, בג'דה שבערב הסעודית.
בשלב מסוים הגדיר ארגון הבריאות העולמי את נגיף MERS-CoV כ"איום מספר 1 על בריאות הציבור" וכן הגדיר אותו בעל סבירות גבוהה להתפשטות למדינות נוספות.
שיעור התמותה נחשב גבוה ונע בין 36% ל-40%.
הנגיף משתייך לסוג Betacoronavirus, שושלת C.
בגנומים של MERS-CoV מסווגים לשני ענפים: ענף A וענף B.
המקרים הראשונים של MERS נגרמו על ידי ענף A (EMC/2012 and Jordan-N3/2012), והמקרים החדשים שונים מבחינה גנטית (ענף B).
עד ל-23 במאי 2013 הנגיף כונה לעיתים קרובות SARS-like virus או נגיף קורונה החדש, ולפני כן הוא כונה באופן לא רשמי Saudi SARS (הסארס הסעודי).
כל הרצפים ברמת דמיון של מעל 99%.
המקרה המדווח הראשון התרחש בספטמבר 2012 בערב הסעודית.
הווירולוג המצרי עלי מוחמד זאכי בודד את הנגיף מראותיו של גבר.
זאכי פרסם את ממצאיו ב-24 בספטמבר 2012 ב-ProMED-mail .
ניכר אפקט ציטופתי (CPE) בתאים שבודדו, שהתעגלו והפכו לרב-גרעיניים.
הווירוס הכיל חומר גנטי מסוג RNA עם רצף של כ-30,119 נוקלאוטידים.
מקרה שני התגלה בספטמבר 2012, גבר בן 49 המתגורר בקטר עם תסמינים דמויי-שפעת, והרצף הגנטי של הנגיף שבודד ממנו היה כמעט זהה לרצף הנגיף מהמקרה הראשון.
בנובמבר 2012 דווח על מקרים דומים בקטר ובערב הסעודית.
בעקבות מקרים נוספים ומקרי מוות, החל מחקר אינטנסיבי של הנגיף והמחלה.
לא ידוע אם הנגיף עבר פעם אחת בלבד מבעלי החיים לאדם ואחר כך מאדם לאדם, או שהנגיף עבר מבעלי חיים לאדם במספר אזורים גאוגרפיים במקרים שונים.
מחקרים ראשוניים הראו על קשר בין הנגיף לעטלף מהמין אשמן מצרי ושייתכן שעטלפים הם חיית המאגר של הנגיף.
במחקר שנעשה באוניברסיטת קולומביה נמצא שנגיף שבודד מעטלפים דומה מאוד לנגיף הנמצא בעטלפים.
נמצא שנגיפים ממין betacoronavirus שבודדו מעטלפים לילניים בגאנה ומעטלפונים (Pipistrellus) באירופה קשורים פילוגנטית ל-MERS-CoV.
אולם חיית המאגר העיקרית שממנה הגיע הנגיף לאדם נותרה בלתי ידועה עד לפרסום דוח ב-9 באוגוסט 2019 שהראה שב-100% מדגימות הסרום של גמלים עומאניים וב-14% מדגימות הסרום של גמלים ספרדיים מכילים נוגדנים כנגד חלבון הזיזים של MERS-CoV.
ההתפרצות הראשונה של הנגיף, מאז גילויו ב-2012 התמשכה לאורך זמן רב.
מספר המקרים הכולל הגיע לכ-894 עם כ-355 מקרי מוות, מקרים רבים אובחנו גם באיחוד האמירויות.
כמו כן, נושאי הנגיף אובחנו במדינות נוספות רבות, ביניהן: קטר, ירדן, אנגליה, כווית, תוניסיה, עומאן, צרפת, גרמניה, מלזיה, יוון, איטליה, ספרד, הפיליפינים, קוריאה הדרומית, אלג'יריה וארצות הברית.
קוריאה הדרומית - ביוני 2015 חזר לקוריאה הדרומית אדם כבן 68 מטיול לארבע מדינות במזרח התיכון.
הוא פיתח סימפטומים של שיעול וחום ועבר בין מספר מוסדות רפואיים שונים עד שאובחן כראוי.
הוא נחשב לחולה 0 (patient zero) של ההתפרצות בקוריאה הדרומית עם מעל 186 נדבקים ו-38 מקרי מוות.
תאילנד - ביוני 2015 נמצא אדם כבן 75 ונמצא כי נדבק ב-MERS-CoV, הוא הראשון במדינה שנושא עמו את נגיף.
MG3 (ר"ת בגרמנית: Maschinengewehr 3; 'מקלע דגם 3') הוא מקלע בינוני רב-תכליתי אשר פותח בגרמניה על ידי חברת ריינמטאל, ומשמש את כוחות הבונדסוור משנת 1968 ועד היום, לצד כ-30 צבאות אחרים בעולם.
הדגם הראשון בסדרה MG1 פותח במהלך שנות ה-50 של המאה ה-20 ונועד להיות המקלע העיקרי של הבונדסוור שהוקם בתקופה זו לאחר מלחמת העולם השנייה.
מבנה המקלע התבסס על ה-MG 42 אשר שירת באופן מוצלח את צבא צבא גרמניה הנאצית, כאשר השינוי העיקרי היה התאמתו לקליבר 7.62x51 מ"מ נאט"ו וזאת לעומת הקוטר הנהוג בגרמניה הנאצית של 7.92x57 מ"מ.
הצלחתו הרבה של הדגם בסדרה MG3 ניכרת בתפוצתו בקרב צבאות רבים בעולם, הוא גם הורכב על שלל הרכבים המשוריינים של גרמניה אשר חלקם יוצאו ביחד עם ה-MG3 (בהם לדוגמה הלאופרד 1).
כיום נמצא ה-MG3 בתהליך הוצאה משירות הבונדסוור לטובת ה-MG4 והמקלע MG5.
MG1: הגרסה הראשונית של ריינמטאל על מבנהו של ה-MG 42 הוותיק, העושה שימוש בכדורי 7.62X51 מ"מ נאט"ו, לעומת ה-7.92X57 מ"מ מימי המלחמה.
MG1A1 (MG 42/58): תיקונים קלים לקנה ולכוונת.
MG1A2 (MG 42/59): מספר שינויים למבנה הבריח והמכלול.
סדרת שינויים נוספת הובילה ל-MG1A3. (1959)
MG1A4: דגם של ה-MG1 לשימוש על גבי רכבים.
ה-MGA5 היה דומה אך התבסס על ה-A3 המשודרג יותר.
MG2: שדרוג מקלעי ה-MG 42 שנותרו בשירות עוד מימי המלחמה על ידי החלפת הרכיבים לכאלו המותאמים לקליע החדש.
MG3: גרסה משודרגת של ה-MG1A3, עם מנגנון הזנה חדש, פתח עליון משודרג וכוונת נ"מ אחורית.
MG3E: גרסה קלה של ה-MG3, עם משקל מופחת בכ-1.3 ק"ג.
MG3A1: דגם של ה-MG3 לשימוש על גבי רכבים.
MG3KWS: עדכון ה-MG3 לשדה הקרב המודרני עם הוספת מסילות להרכבת כוונות אופטיות, ידית נשיאה ומספר קתות מודולריות בהתאם לשימוש.
- בשנים 1974–2007 נעשה שימוש ב-MG3 על גבי טנקי הלאופרד 1 של הצבא האוסטרלי.
- הצבא האוסטרי עושה שימוש במקלע ה-MG74, גרסה בייצור מקומי של ה-MG 42/59, הדגם של MG1.
- בשימוש משמר החופים האיסלנדי.
- דגם של המקלע בייצור מקומי בשם MGA3.
- הצבא האסטוני עושה שימוש בדגם ה-MG1A3 עם כוונת נ"מ, המכונה באסטוניה MG3.
- בשימוש הבונדסוור, צפוי להיות מוחלף בהדרגה על ידי ה-MG4.
- הצבא הדני עושה שימוש במקלע ה-MG 42/59 שהוא MG1 המכונה בדנמרק M/62.
- טורקיה מייצרת גרסה מקומית של המקלע תחת השם MKEK.
- עושה שימוש במקלע ה-MG3 על טנקי הלאופרד 2 ומסוקי ה-NHI NH90 תחת הכינוי MG 3 KK 7.62.
- מקלע בייצור מקומי תחת הכינוי קראר.
- שירות פיקוח המכס וארגונים נוספים
- נקרא m/67 KSP בשירות שוודיה.
בנוסף לשימוש יחסית מוגבל בצבאות: אזרבייג'ן, קנדה ועיראק (כוחות הפשמרגה).
METI (ראשי תיבות באנגלית של Messaging Extra Terrestrial Intelligence) הוא מיזם שמטרתו לשגר מסרים אל עבר כוכבי לכת במערכות כוכבי-לכת אחרות, זאת באופן הפוך לפרויקט סט"י אשר מחפש גלי רדיו המשוגרים אלינו ממרחבי היקום.
בעבר נעשו מספר ניסיונות לשלוח הודעות למרחבי החלל, הבולטת מביניהם הייתה הודעת ארסיבו בשנת 1974, אך הן לא היו מכוונות אל עבר ציוויליזציות זרות.
מיזם METI מתכנן אפוא לשגר מסר עד תום שנת 2018 ובו יודגשו אלמנטים בסיסיים במתמטיקה ובמדע.
מטרתו של המיזם הוא לבחון סוגיות שונות הקשורות בחיפוש אחר צורות חיים תבוניות בכוכבי לכת אחרים ולשגר את המסרים עוד בטרם יתגלו אותן ציוויליזציות זרות, תוך דגש על מחקר של שלושת המרכיבים האחרונים בנוסחת דרייק:
: הסיכוי שבכוכב לכת עם חיים, יופיעו בשלב כלשהו חיים אינטליגנטיים, שיפתחו ציוויליזציה.
: אותו חלק של ציוויליזציות שיפתחו טכנולוגיות שפולטות אותות ניתנים לגילוי לחלל.
: משך הזמן הממוצע שציוויליזציה כזו תמשיך לפלוט לחלל אותות ניתנים לגילוי.
מדענים הטיחו ביקורת כלפי מיזם זה בטענה שחיים חוצניים שיקבלו את המסר יהיו בהכרח יותר מתקדמות טכנולוגית ועלולות לנסות ולכבוש את כדור הארץ, אולם נשיא METI, דאגלאס וקוץ', הדף את הביקורת בטענה שלדעתו יצורים תבונתיים ממתינים למסר מאיתנו על מנת לחלוק את הידע ולהתחיל לדבר איתנו.
MFJ אנטרפרייזס , שנוסדה בשנת 1972 על ידי מרטין פ.
ג'ו, היא יצרנית של מגוון רחב של מוצרים עבור תעשיית הרדיו החובבני.
הם מתמחים באביזרים לתחנות רדיו, כגון אנטנות, מקלטים משלטים, מכיילי אנטנות ועוד.
כיום MFJ מייצרת יותר מוצרי רדיו חובבני מכל חברה אחרת בעולם ויש לה 5 חברות-בת.
ראשי התיבות "MFJ" של החברה הם אלה של המייסד, מרטין פ.
MG EX-E היא מכונית קונספט, בתצורת מכונית ספורט, בעלת הנעה כפולה 4x4, אשר הוצגה על ידי יצרן הרכב הבריטי MG(יצרנית הרכב "MG" הייתה בבעלות "British Leyland" בין השנים 1968-1990), בשנת 1985.
דגם ה-"MG EX-E" הוצג לראשונה בתערוכת המכוניות הבינלאומית בפרנקפורט בשנת 1985
דגם ה-"MG EX-E" תוכנן בהשראת דגם "Ferrari 308" האיטלקי
"MG 14/40" היא מכונית ספורט (אשר בנוסף יוצרה, בתצורת "סלון סדאן") מתוצרת יצרנית הרכב הבריטית MG (שם נפוץ: "MG", שם מלא: "MG Car Company Limited") אשר יוצרה בין השנים 1927–1929.
2 דלתות - דגם "open tourer" - בתצורת 2 מושבים
2 דלתות - דגם "open tourer" - בתצורת 4 מושבים
MG F-type (קרויה גם: MG F-Type Magna) היא מכונית ספורט מתוצרת יצרנית הרכב הבריטית MG Cars (שם נפוץ: "MG", שם מלא: "MG Car Company Limited") אשר יוצרה, בין השנים 1931–1932.
סך הכול יוצרו 1,250 יחידות.
"MG F1" (יוצרה בין השנים 1931-1932 בדגמים: 4 מושבים "open tourer" (מחיר היחידה עמד על 250 שטרלינג) ו-4 מושבים "Foursome Coupé" (מחיר היחידה עמד על 289 שטרלינג)
"MG F2" (יוצרה בשנת 1932 בדגם 2 מושבים "open tourer") - רודסטר
"MG F3" (יוצרה בשנת 1932, בדגמים: 4 מושבים "open tourer" ו-4 מושבים "Foursome Coupé")
MG 7 היא מכונית סלון מתוצרת יצרנית הרכב הבריטית MG Motor (שם מלא: "MG Motor UK Limited") אשר בבעלות תאגיד הרכב הסיני סאיק מוטור, אשר יוצרה בסין בין השנים 2007–2013.
מנוע בנזין, מנוע הנעה קדמית
צמיגים - חישוקי 17 אינץ'
פליטת פחמן דו-חמצני ל-ק"מ - 193 גרם
MERS (ראשי תיבות של Middle East respiratory syndrome; בעברית: תסמונת נשימתית מזרח-תיכונית ידועה גם כ-"שפעת הגמלים") היא מחלה זיהומית, הנגרמת על ידי מין של נגיף קורונה (MERS-CoV).
לעיתים לא ניכרים תסמינים כלל, ולפעמים התסמינים קלים או חמורים.
תסמינים שכיחים כוללים חום, שיעול, שלשול וקוצר נשימה.
בדרך כלל המחלה חריפה יותר אצל חולים בעלי מחלות רקע.
מקורו של הנגיף MERS-CoV ככל הנראה בעטלפים, אך בני אדם נדבקים בו בדרך כלל מגמלים באמצעות מגע ישיר או עקיף.
העברה בין בני אדם מתרחשת בדרך כלל במגע קרוב עם נשא.
המחלה אינה נפוצה מאוד אך נחשבת לסיכון לבריאות הציבור.
האבחנה נעשית באמצעות rRT-PCR על דגימת דם.
נכון להיום אין תרופה או חיסון למחלה.
ארגון הבריאות העולמי ממליץ למי שבא במגע עם גמלים על רחיצת ידיים והימנעות ממגע עם גמלים חולים.
המקרה הראשון זוהה בערב הסעודית ב-2012, ורוב המקרים התרחשו בחצי האי-ערב.
כ-2,500 מקרי הדבקה אובחנו נכון לשנת 2020. קרוב ל-35% מהחולים המאובחנים מתו מהמחלה.
התפרצויות גדולות התרחשו בקוריאה הדרומית ב-2015 ובערב הסעודית ב-2018.
ל-MERS מקדם הדבקה נמוך ביותר בהשוואה לזנים אחרים של נגיפי קורונה כמו COVID-19. בטבלה מטה מוביאים מספר מקרי ההדבקה המאומתים של MERS-CoV בעולם:
באפריל 2014, הייתה התפרצות של נגיף ה-MERS-CoV בערב הסעודית, שהביאה לסך נדבקים של 688, ו-282 מתים כתוצאה מסיבוכי המחלה.
כתוצאה מההדבקות והתמותה הרבה, ובעקבות התפטרותם של ארבע רופאים מבית החולים "King Fahd" שפחדו לטפל בחולים ב-MERS, משרד הבריאות הסעודי החליט להקים 3 מרכזי טיפולי לחולי MERS.
בתחילת מאי התווספו 18 מקרי הדבקה חדשים, וביוני 2014 ערב הסעודית דיווחה על 113 מקרים ישנים שלא דווחו לפני כן.
במאי 2015, אומת המקרה הראשון של נגיף ה-MERS-CoV בקוריאה הדרומית, החולה היה אדם שחזר מביקור בערב הסעודית, איחוד האמירויות הערביות ובחריין.
אדם נוסף מקוריאה הדרומית שהיה בטיול בסין זוהה כמקרה הראשון של נגיף ה-MERS-CoV בסין.
עד 27 ביוני 2015 נדבקו בקוריאה הדרומית עוד 184 אנשים מהנגיף, 19 מתו כתוצאה מסיבוכי המחלה ו-6508 הוכנסו לבידוד.
ב-2018 זוהה מקרה חדש של הידבקות ב-MERS בקוריאה הדרומית באזרח שחזר מכווית.
הטבלה מטה משווה את הנתונים בין ההתפרצות הגדולה בערב הסעודית ב-2014, לבין ההתפרצות הגדולה בקוריאה הדרומית ב-2015.
מדינהערב הסעודיתקוריאה הדרומיתעריםריאד, ג'דהסיאול, טג'אן, פרובינציית ג'יונגיתקופה11 באפריל עד 9 ביוני 20144 במאי עד 15 ביוני 2015סך המאומתים402150אנשי בריאות27%17%הוכנסו למתקן
ב-14 במאי 2014 הולנד דיווחה על המקרה הראשון בשטחה.
ב-27 ביולי 2015 מחלקת החירום בבית החולים "Manchester Royal Infirmary" שבמנצ'סטר נסגרה לאחר שהגיעו אליה שני חולים שנחשדו כחולים ב-MERS.
המחלקה נפתחה מחדש באותו ערב ושירותי הבריאות של אנגליה דיווחו כי שני החולים יצאו שליליים בבדיקה למחלה.
בינואר 2016, דווח על מקרי הדבקה רבים של MERS בקרב גמלים בקניה.
עד 5 בפברואר 2016 יותר מ-500 גמלים מתו מן המחלה.
ב-12 בפברואר 2016 התגלה כי המחלה שהורגת את הגמלים היא מחלת ה-MERS.
לא התגלו מקרים של הדבקה בבני אדם בקניה, ומחקר שנערך מצא כי לאנשים בריאים בקניה יש נוגדנים לנגיף בגופם.
MG הוא מותג רכב בריטי במקור, שהוקם על ידי ססיל קימבר בשנות ה-20 של המאה ה-20 וחברת M.G.
החברה הייתה ידועה בעיקר בזכות מכוניות הספורט הדו מושביות הפתוחות שלה, והיא ייצרה גם רכבי סדאן וקופה, עם מנועים בנפח של עד שלושה ליטרים.
המותג נמצא מאז שנת 2005 בבעלות תאגיד הרכב הסיני SAIC, המייצר כלי רכב תחת שם המותג MG בסין.
החברה החלה כאשר סוכנת הרכב Morris Garages ("מוסכי מוריס"), שהייתה משווקת של רכבי חברת "מוריס מוטורס" בעיר אוקספורד, החלה לקדם מכירות על ידי ייצור גרסאות מיוחדות משלה למכוניות מוריס, ביוזמת מנהל המכירות שלה ססיל קימבר.
ב-1 במאי 1924 נרשם הדגם MG Octagon כסימן מסחרי.
בעקבות הביקוש הגובר למכוניות החברה עברה למבנה גדול יותר בספטמבר 1925, וב-1927 הוקם מפעל נפרד, ליד המפעל הראשי של "מוריס מוטורס" באוקספורד, שכלל לראשונה פס ייצור של רכבי MG.
בשנת 1928 הפכה החברה לגדולה מספיק כדי להצדיק זהות נפרדת ממוסכי מוריס המקוריים, והיא החלה לפעול בשם The M.G.
עד מהרה אזל המקום שוב במפעל שלה, והיא עברה למבנה בעיירה אבינגדון, במחוז אוקספורדשייר, בשנת 1929. החברה התאגדה כחברה בע"מ ב-21 ביולי 1930.
קימבר נשאר בחברה עד שנת 1941, אז נקלע לסכסוך עם ויליאם מוריס.
קימבר נהרג בשנת 1945 בתאונת רכבת.
ויליאם מוריס היה הבעלים של MG באופן אישי, ובשנת 1935 מכר אותה לחברת "מוריס מוטורס" (שעצמה הייתה חברה בבעלותו, שלימים הוחזקה בידי חברת החזקות בשם ארגון נפילד - Nuffield Organization).
Car Company Limited מוזגה יחד עם "מוריס מוטורס" לתוך British Motor Corporation (BMC), שנוצר בשנת 1952 כמיזוג בין מוריס מוטורס בע"מ לבין חברת אוסטין מוטור בע"מ.
תחת BMC, כמה מדגמי MG היו לא יותר מגרסאות מהונדסות של מותגים אחרים, כאשר החריג העיקרי היה מכוניות ספורט קטנות של MG.
BMC התמזגה עם יגואר בספטמבר 1966, ובדצמבר, החברה החדשה קיבלה את השם British Motor Holdings BMH.
תאגיד זה הולאם על ידי הממשלה הבריטית וריכז כמעט את כלל תעשיית הרכב הבריטית בקונצרן אחד.
בשנת 1986 שונה שם התאגיד ל"קבוצת רובר" (על שם המותג רובר שגם מוזג לתוך הקבוצה ב-1967).
הבעלות על מותג MG, ו"קבוצת רובר", עברה לידי תאגיד בריטיש אירוספייס בשנת 1988. אולם בשנות ה-80 ותחילת שנות ה-90 הקבוצה כמעט ולא יצרה כלי רכב תחת מותג MG.
בשנת 1994 רכשה חברת BMW את "קבוצת רובר" תמורת 1.4 מיליארד דולר, כחלק מניסיון להרחיב את סל המוצרים של החברה, מעבר לשוק רכבי היוקרה גם לשוק המכוניות המשפחתיות והקומפקטיות.
המהלך הסתמן תחילה כהצלחה, ומכירות BMW הגיעו לשיא של כ-31 מיליארד דולר ב-1996. אולם לאחר ארבע שנים שבהן הוזרמו סכומי כסף גדולים לשדרוג מפעלי "קבוצת רובר" ופיתוח דגמים חדשים, הקבוצה צברה הפסדים כבדים.
תחת הבעלות של BMW יוצר רק רכב אחד תחת המותג MG, רכב הספורט MGF.
BMW מכרה את "קבוצת רובר", בשנת 2000 למעט המותג "מיני", לקבוצת משקיעים פרטית בראשות המנכ"ל לשעבר, תמורת סכום סמלי של 10 ליש"ט.
קבוצת המשקיעים רכשה בפועל רק את המפעל הראשי של החברה ואת הזכיות לייצור רכבי רובר ו-MG, והחלה לפעול כחברה חדשה בשם "MG רובר".
החברה לא השיקה דגמים חדשים אלא מיתגה מחדש את הדגמים שעברו מתיחת פנים.
נתח השוק של מכוניות הקבוצה בבריטניה ירד ל-3%.
ממשלת בריטניה הזרימה מיליוני ליש"ט להלוואות חירום לחברה במטרה לשמור על פעילותה.
אך הקבוצה נכנסה לכינוס נכסים בשנת 2005 וייצור המכוניות הופסק ב-7 באפריל 2005. במקביל החלו מגעים עם החברה הממשלתית הסינית SAIC על השקעה בחברה.
ביולי 2005, חברת הבת של SAIC, נאנג'ינג אוטומוביל קורפוריישן, רכשה את החברה, לאחר שהתחייבה לייצר 80,000 כלי רכב בבריטניה כל שנה בחמש השנים הראשונות לרכישה וליצור 2,000 מקומות עבודה.
הייצור עבר בהדרגה לסין, החל מ-2007, והופסק סופית בבריטניה בשנת 2016. עם זאת החברה מחזיקה עדיין במרכז פיתוח ועיצוב בבריטניה בבעלות חברה חדשה שהוקמה ב-2006 בשם .
תחת הבעלות של SAIC פותחו דגמים חדשים, כולל רכבים חשמליים ודגמי SUV.
בשנת 2017 הוקמה חברת בת חדשה בהודו, בשם , החברה החלה לייצר ולשווק כלי רכב בשוק המקומי ב-2019.
חברת המזרח לשיווק מכוניות, שהייתה בעלת זיכיון השיווק של "קבוצת רובר", ייבוא לישראל בסוף שנות ה-90 ותחילת שנות ב-2000 את רכבי MG.
הרכב העיקרי ששווק בישראל היה דגם הרודסטר MGF.
בשנת 2004 שיווקה את דגמי ה-ZR וה-ZT; ה-ZR, היה למעשה מבוסס על ה"רובר 25", ה-ZT מבוסס על ה"רובר 75".
דגמי MG שמייצר תאגיד SAIC מיובאים לישראל מאז 2009 על ידי קבוצת לובינסקי.
הדגמים הראשונים שייבאו כללו את מכונית הספורט הדו-מושבית MGT-F ואת מכונית המנהלים MG 550.
בסוף שנת 2019 החל שיווקה בישראל של המכונית החשמלית מדגם MG ZS EV, בתצורת קרוסאובר סאב קומפקט.
בשנת 2020, היא הייתה מכונית חשמלית הנמכרת ביותר בישראל, עם כמעט 700 מסירות.
בתחילת הדרך שימש המותג בעיקר למכוניות ספורט דו מושביות שיוצרו במפעל חברת המכוניות M.G באביגדון, כ־16 ק"מ דרומית לאוקספורד.
לאחר הלאמה והאיחוד של תעשיית הרכב הבריטית בשנת 1975, הוקמה קבוצת "בריטיש ליילנד" (British Leyland).
צוות ההנהלה וההנדסה של "בריטיש ליילנד" היה בעיקר מארגון ליילנד לשעבר, שכלל את יריבתה ההיסטורית של MG טריומף.
טריומף אוגדה בחטיבת היוקרה של "בריטיש ליילנד", לצד רובר ויגואר, בעוד ש-MG נשמרה יחד עם יתר מותגי BMC לשעבר בחטיבת אוסטין-מוריס, שייצרה מכוניות משפחתיות לייצור המוני.
בעוד שדגמי טריומף חדשים כמו TR7 והדולומיט הושקו במהלך שנות השבעים, לא הוצגו דגמי MG חדשים מלבד גרסת ה-V8 המוגבלת של ה-MGB.
בעוד שפעילות MG הייתה רווחית, רווחים אלו קוזזו לחלוטין על ידי ההפסדים העצומים שצברו שאר חטיבת אוסטין-מוריס וכל מימון לחטיבה במסגרת "בריטיש ליילנד" הוקצה למודלים נדרשים בדחיפות לשוק ההמוני, והותיר ל-MG משאבים מוגבלים לפיתוח ושיפור טווח הדגמים הקיים, שהפך למיושן יותר ויותר.
בתוך תמהיל של פוליטיקה כלכלית, פנימית וחיצונית, הושבת מפעל אבינגדון ב-24 באוקטובר 1980, כחלק מתוכנית הקיצוצים הדרסטית שהייתה הדרושה להפעלת "בריטיש ליילנד" לאחר התקופות הסוערות של שנות השבעים.
המכונית האחרונה שנבנתה שם הייתה ה-MGB, ולאחר סגירת מפעל אבינגדון, מותג MG ננטש באופן זמני, ו"בריטיש ליילנד" החליטה שלא יהיה יורש ישיר מיידי ל-MGB או ל-Midget.
בין השנים 1982 ל-1991 נהג המותג MG לתכנן גרסאות ספורטיביות יותר של דגמי המטרו, מאסטרו ומונטגו של אוסטין רובר.
מותג MG לא הציג דגם חדש בעצמו עד 1992, עם ה-MG RV8 - רודסטר MGB מעודכן עם מנוע רובר V8, אשר נחשף בתערוכת ברמינגהאם 1992, עם ייצור בנפח נמוך החל בשנת 1993. בשנת 1995 הושק הדגם MG F רכב ספורט דו-מושבי שזכה להצלחה ולחידוש הפופולריות של המותג.
כאשר יצרנית הרכב הסינית SAIC רכשה את קבוצת MG Rover שפשטה את הרגל, כללה הרכישה את הקניין הרוחני ששימש כבסיס לנכסי הליבה של רובר, יחידת המנועים פאוארטריין, דגמי רובר הקיימים שמספרם 25, 45 ו-75, ודגמי MG.
עם זאת שם המותג "רובר" הוחזק בידי BMW שסירבה להצעת SAIC לרכוש אותו.
הסיבה הייתה הסכם נפרד שנתחתם עם חברת פורד שרכשה את המותג לנד רובר, שקיבלה זכות לרכוש גם את מותג האם "רובר".